РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 29
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 29.09.2021 г.

Днес, 29.09.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов                                                                                                                       
                                                                                              Боян Новански 
                                                                              
           ОТСЪСТВА:  Йордан Стоев.    
                                                                             
От администрацията на ВСС присъстваха: Стефка Инджова – директор на дирекция „Управление на собствеността на съдебната власт и инж. Лина Грънчарова – началник отдел „Инвестиции и строителство“. 

- Инвестиционна дейност:

1. ОТНОСНО: Решение по т. 4 от протокол № 28 от заседание на Комисия „Управление на собствеността“ към Пленума на Висшия съдебен съвет, проведено на 16.09.2021 г.  във връзка с обект „Основен ремонт на административна сграда в гр. Луковит, ул. „Милин камък“№ 2 и преустройството й за нуждите на Районен съд – Луковит“. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
2.  ПРИЕМА за необходимо и целесъобразно възлагането на услуга с предмет: „Упражняване на строителен надзор и инвеститорски контрол за строеж „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“ и осигуряване на средства в размер на 15 400,00 лв. с ДДС, като средствата се предвидят по § 51-00 „Основен ремонт на ДМА“ от Инвестиционната програма на ВСС за 2021 г., за сметка на  „Аксесорни договори – строителен надзор и инвеститорски контрол“. 
Мотиви: Обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“ е включен в Инвестиционната програма на Висш съдебен съвет и в графика на обществените поръчки с възложител Висш съдебен съвет за 2021 г. За стартиране на изпълнението на СМР, контрол по изпълнение и въвеждане на строежа в експлоатация, Възложителят следва да има сключени писмени договори с всички участници в строителния процес, съгласно чл. 165, ал. 1 от ЗУТ. Строежът е трета категория, съгласно издадено разрешение за строеж  № 35/17.09.2020 г. и на основание чл. 168, ал. 2 от Закона за устройство на територията „Строителният надзор се упражнява от консултант за строежите от първа до пета категория…“ 
Прогнозната стойност за възлагане на услугата е в размер на 15 400,00 лв. с ДДС и е определена като процент от прогнозната стойност за изпълнение на СМР.
3. ВКЛЮЧВА в Инвестиционната програма на ВСС за 2021 г. обект: „Упражняване на строителен надзор и инвеститорски контрол за строеж „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“, със сметна стойност в размер на 15 400,00 лв. с ДДС.
4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2021 г. да отрази промяната по т. 3.
5. ПРИЕМА за целесъобразно и необходимо предоставянето на председателя на РС – Луковит упражняване на права на възложител, съгласно чл. 5, ал. 2, т. 7 от Закона за обществените поръчки във връзка с възлагане и реализиране на обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“, както и избор на изпълнител на строителен надзор и инвеститорски контрол.
6.  ИЗПРАЩА преписката на дирекция „Правна“ за изготвяне на проект на споразумение за съвместно възлагане на обществена поръчка с предмет „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“ между Висшия съдебен съвет и Министерство на икономиката.
7. ВЪЗЛАГА на дирекция „УССВ“ да докладва преписката отново след изготвяне на проект на споразумение и съгласуване с Министерство на икономиката с оглед предприемане на последващи действия пред Пленума на ВСС. 
8. ИЗПРАЩА решението на комисия „Бюджет и финанси“ към Пленума на ВСС и на административния ръководител на РС – Луковит за сведение.

2. ОТНОСНО: Обществена поръчка с предмет „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.  ПРИЕМА доклада на инж. Лина Грънчарова, началник отдел „Инвестиции и строителство“, дирекция „Управление на собствеността на съдебната власт“ относно изготвените в изпълнение на чл. 1, ал. 1, т. 2 от договор № ВСС-12801/25.10.2019 г., сключен между ВСС и „ИНФИНИТУС“ ООД - актуализация и допълнение на техническа спецификация; ред за възлагане на обществена поръчка и вид процедура; критерий за възлагане и критерий за подбор за обществена поръчка с предмет: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“.   
2. ИЗПРАЩА решението, ведно с изготвените от изпълнителя „ИНФИНИТУС“ ООД: актуализация и допълнение на техническа спецификация, включително определяне прогнозна стойност, предвид промяна в застроената площ; ред за възлагане на обществена поръчка и вид процедура; критерий за възлагане и критерий за подбор за обществена поръчка с предмет: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“ чрез Главния секретар на ВСС на дирекция „Правна“, отдел „Обществени поръчки“ за преглед по компетентност.
3.  ВЪЗЛАГА на дирекция „Управление на собствеността на съдебната власт“ да докладва отново преписката на заседание на Комисия „Управление на собствеността“, след изпълнение на т. 2, с оглед последващо приемане  от Възложителя и подписване на приемо-предавателен протокол, в изпълнение на чл. 11, ал. 6 от договора.

3. ОТНОСНО: Обществена поръчка с предмет „Проектиране, основен ремонт и преустройство на част от имот публична държавна собственост, находящ се в гр.София, бул. „Александър Стамболийски“ № 82, за нуждите на специализираните органи на съдебната власт - съд и прокуратура“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

Г-жа Керелска изложи съображение, че поставения въпрос е много важен и деликатен. Тя подчерта, че в техническата спецификация, в раздел II.2. – „Цел на поръчката“ е записано, че за привеждане на сградата за нуждите на специализираните органи на съдебна власт – съд и  прокуратура, с обща щатна численост 421 бр. (187 бр. магистрати и 234 бр. съдебни служители) към момента на обявяване на обществената поръчка, е необходимо да бъде извършено проектиране, основен ремонт и преустройство на част от сградата. Тоест, изготвянето на спецификацията е съобразено  с броя на магистратите и служителите, които работят в специализираните органи на съдебна власт. Обществено известни са проекто намеренията на политическата класа или на част от нея по отношение на специализираните органи на съдебна власт – съд и прокуратура. Г-жа Керелска постави въпроса, дали трябва да се продължи тази обществена поръчка, която ще бъде съобразена конкретно с броя на магистратите и служителите на тези специализирани органи на съдебна власт, или да се изчаква, тъй като при извършване на проектиране, съобразено с тези данни и след завършване на сградата, тя функционално ще бъде съобразена за нуждите на специализираните органи на съдебна власт, като не се знае доколко в перспектива е най-разумното като резултат. От друга страна, според г-жа Керелска цената е завишена.
Г-н Боян Новански изрази становището си, че да се коментира по отношение на цената е нерезонно, с оглед на това, че прогнозната стойност на поръчката е определена на база анализ на цена на всички основни пера с обосновка на необходимите разходи за извършване на СМР през 2019 г.  Той подчерта, че ако се стигне до закриване на специализираните органи – съд и прокуратура, това не пречи например в тази сграда да бъдат настанени други органи на съдебната власт. Предвид проблема за липсата на сгради в гр. София, такава сграда, която се намира в центъра на града, е необходима за съдебната система. 
След обсъждане проекта на решение по т. 3 от дневния ред „За“ приемане проекта на решение гласуваха трима от членовете на Комисия „Управление на собствеността“ /г-н Стефан Гроздев, г-н Боян Новански и г-н Огнян Дамянов/, а един „Против“ /г-жа Олга Керелска/.

С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.   ПРИЕМА доклада на инж. Лина Грънчарова, началник отдел „Инвестиции и строителство“, дирекция „Управление на собствеността на съдебната власт“ относно изготвените в изпълнение на чл. 1, ал. 1, т. 1 от договор № ВСС-12801/25.10.2019 г., сключен между ВСС и „ИНФИНИТУС“ ООД - техническа спецификация, критерий за възлагане на обществена поръчка и критерий за подбор на участниците с предмет на обществената поръчка „Проектиране, основен ремонт и преустройство на част от имот публична държавна собственост, находящ се в гр.София, бул. „Александър Стамболийски“ № 82, за нуждите на специализираните органи на съдебната власт - съд и прокуратура“.
2. ИЗПРАЩА решението, ведно с изготвените от изпълнителя „ИНФИНИТУС“ ООД: актуализация и допълнение на техническа спецификация; ред за възлагане на обществена поръчка и вид процедура; критерий за възлагане и критерий за подбор за обществена поръчка с предмет: „Проектиране, основен ремонт и преустройство на част от имот публична държавна собственост, находящ се в гр.София, бул. „Александър Стамболийски“ № 82, за нуждите на специализираните органи на съдебната власт - съд и прокуратура“ чрез Главния секретар на ВСС на дирекция „Правна“, отдел „Обществени поръчки“ за преглед по компетентност. 
3. ВЪЗЛАГА на дирекция „Управление на собствеността на съдебната власт“ да докладва отново преписката на следващо заседание на Комисия „Управление на собствеността“, след изпълнение на т. 2, с оглед последващо приемане  от Възложителя и подписване на приемо-предавателен протокол, в изпълнение на чл. 11, ал. 6 от договора.

4. ОТНОСНО: Изпълнение на решение по т. 12 от протокол № 28/16.09.2021 г. от заседание на Комисия „Управление на собствеността“ към Пленума на Висшия съдебен съвет.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „УССВ“ в АВСС.
2. ПРИЕМА за изпълнител на услуга с предмет: „Изготвяне на техническа спецификация, критерий за възлагане и методика за оценка, критерий за подбор за обществена поръчка с предмет: „Проектиране и основен ремонт на сграда на Районен съд - Тутракан“, да бъде сключен договор с „Оптимал Солюшънс“ ЕООД – гр. Русе, с ценово предложение на стойност 2 200,00 лв. крайна цена. 
3. ПРИЕМА за изпълнител на услуга с предмет: „Изготвяне на техническа спецификация, критерий за възлагане и методика за оценка, критерий за подбор за обществена поръчка с предмет: „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“, да бъде сключен договор с „Оптимал Солюшънс“ ЕООД – гр. Русе, с ценово предложение на стойност 2 300,00 лв. крайна цена.
4. ВЪЗЛАГА на дирекция „УССВ“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 2 и т. 3.
5. ИЗПРАЩА решението по т. 2 и т. 3 на Комисия „Бюджет и финанси“ за сведение.

5. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на ВСС за 2021 г., към 31.08.2021 г.
Приложение: Доклад от инж. Лина Грънчарова – н-к отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.  ПРИЕМА за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.08.2021 г.
2.  ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС към 31.08.2021 г. на Комисия „Бюджет и финанси“.
3.  ПРИЕМА за сведение информация за етапа на изпълнение на обектите по § 51-00 „Основен ремонт на ДМА“ от Инвестиционната програма на ВСС в изпълнение на решение по т. 5.3 от протокол № 28 от заседание на КУС, проведено на 16.09.2021 г.
4. ПРИЕМА за сведение справка от отдел „Обществени поръчки“ за обществените поръчки със заявител дирекция „ Управление на собствеността на съдебната власт“ в изпълнение на решение по т. 5.4 от протокол № 28 от заседание на КУС, проведено на 16.09.2021 г.

-	Текущи ремонти:

6. ОТНОСНО: Предложения за промени в Правила за планирането, осигуряването на средства и извършването на текущ ремонт на сградния фонд на съдебната власт, приети с решение по т. 3 от Протокол № 22/26.09.2019 г. на  Пленума на ВСС.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ и  Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ОТЛАГА вземането на решение по т. 6 от настоящия дневен ред, като точката се включи в дневен ред за следващо заседание на Комисията.

- Управление на собствеността:

7. ОТНОСНО: Проект на решение за разпределение на ползването на помещенията в административна сграда гр. Петрич, ул. „Лазар Маджаров“ № 3. 
Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо с вх. рег. № ВСС - 5600/12.08.2021 г. от административния ръководител на Районен съд - Петрич, и съгласуван проект от административните ръководители на Районен съд - Петрич, Окръжна прокуратура - Благоевград, началник на ОЗ „Охрана“ - Благоевград и изпълнителен директор на Агенция по вписванията - София,  с който се предоставя цялостно разпределение на ползването на помещенията в административната сграда, находяща се в гр. Петрич, ул. „Лазар Маджаров“ № 3,

ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Петрич, ул. „Лазар Маджаров“  № 3, както следва:

За нуждите на Районен съд – Петрич :

Сутерен:
1. помещение № 1- архив с 4,90 кв.м.;
2. помещение № 4 - архив с 9,94 кв.м.
     													 Сутерен - приземен етаж: 					                	                           1. помещение № 2 - архив с 8,80 кв.м.; 				                                  2. помещение № 3 - архив с 29,41 кв.м.; 					                        3. помещение № 4 - архив с 20,9 кв.м.;						             4. помещение № 5 - архив с 4,49 кв.м.
Първи етаж:
1.	помещение № 2 - съдебна зала за дежурства с 37,9 кв.м.;
2.	помещение № 3 - архив с 9,43 кв.м.;
3.	помещение № 5 - регистратура и деловодства с 112,58 кв.м.;
4.	помещение № 6 - СИС с 9,10 кв.м.;
5.	помещение № 7 - съдебен секретар СИС - 8,65 кв.м.;
6.	помещение № 8 - държавен съдебен изпълнител с 15,22 кв.м.;
7.	помещение № 11 - тоалетна; 
8.	помещение № 12 - тоалетна.

Втори етаж:
1.	помещение № 1 - съдебна зала с 44,75 кв.м.;
2.	помещение № 2 - съдебна зала с 58,80 кв.м.;
3.	помещение № 3 - съд.секретари с 22,87 кв.м.;
4.	помещение № 4 - сист. администратор 13,69 кв.м.;
5.	помещение № 5 - адвокатска стая с 13,31 кв.м.;
6.	помещение № 6 - служба счетоводство с 15,43 кв.м.;
7.	помещение № 9 - съдебна зала с 45,7 кв.м.;
8.	помещение № 10 - съдебни секретари с 23,87 кв.м.;
9.	помещение № 13 - тоалетна.

Трети етаж:
1.	помещение № 1 - председател на съда с 41,2 кв.м.;
2.	помещение № 2 - веществени доказателства с 8,77 кв.м.;
3.	помещение № 3 - кабинет съдия с 12,03 кв.м.;
4.	помещение № 4 - кабинет съдия с 14,54 кв.м.;
5.	помещение № 5 -кабинет съдия с 14,26 кв.м.;
6.	помещение № 6 - заседателна зала с 38,5 кв.м.;
7.	помещение № 7- съдебен администратор с 10,87 кв.м.;
8.	помещение № 8 - ЗЗКИ с 13,37 кв.м.;
9.	помещение № 9 - кабинет съдия с 12,70 кв.м.;
10.	помещение № 10 - кабинет съдия с 12,67 кв.м.,
11.	помещение № 11- кабинет съдия с 12,86 кв.м.;
12.	помещение № 12 - кабинет съдия с 13,9 кв.м.;
13.	помещение № 13- кабинет съдия по вписванията с 11,12. кв.м.;
14.	помещение № 14 - кабинет съдия с 13,70 кв.м.;
15.	помещение № 16 - тоалетни;

На Окръжна прокуратура - Благоевград - за нуждите на Териториално отделение - Петрич към Районна прокуратура -  Благоевград: 

Сутерен:
1.	помещение № 2 – архив с 16,15 кв.м.;
2.	помещение № 6 - архив с 34,5 кв.м.;
3.	помещение № 7 - архив с 11,11 кв.м.; 
4.	помещение № 5 - архив с 9,61 кв.м. 
Четвърти етаж:
1.	помещение № 1- кабинет прокурор с 12,00 кв.м.;
2.	помещение № 2 - служба „Счетоводство“ с 7,16 кв.м.;
3.	помещение № 3 - регистратура с 14,18 кв.м.;
4.	помещение № 4 - съдебен деловодител с 14,63 кв.м.;
5.	помещение № 5 - кабинет заместник районен прокурор с 29,85 кв.м.;
6.	помещение № 6 - съдебен секретар с 14,94 кв.м.;
7.	помещение № 8 - кабинет прокурор с 15,36 кв.м.;
8.	помещение № 9 - кабинет прокурор с 12,70 кв.м.;
9.	помещение № 10 - кабинет прокурор с 12,70 кв.м
10.	помещение № 11 кабинет прокурор с 12,69 кв.м.;
11.	помещение № 12 - кабинет прокурор с 12,68 кв.м.;
12.	помещение № 13 - кабинет прокурор е 12,68 кв.м.;
13.	помещение № 14 - кабинет прокурор с 12,70 кв.м. ;
14.	помещение № 16- деловодство с 46,68 кв.м.;
15.	помещение № 17 - тоалетни; 

За изпълнение на функциите на Служба по вписванията – Петрич към Агенция по вписванията - София, ще се ползват следните помещения:

Сутерен :
1.	помещение № 3 - архив с 14,64 кв.м.

Първи етаж:
1.	помещение № 4 - с 19,36 кв.м.

За изпълнение на функциите на ОЗ „Охрана“ – Благоевград при ГД „Охрана“, ще се ползват следните помещения:

      Сутерен - приземен етаж :
1.	помещение № 11 - Временен престой и изолация с 8,01 кв.м.;
2.	помещение № 12 - Временен престой и изолация с 5,43 кв.м.; 
3.	помещение № 13 - Временен престой и изолация с 8 кв.м.,
4.	помещение № 14 - принудително доведени лица с 5,27кв.м.; 
5.	помещение № 15 - охрана с 5,75 кв.м.;
6.	помещение № 17 - тоалетни с 6,08 кв.м.;

Първи етаж:
1.	помещение № 1 – охрана с 19,80 кв.м.

II. Отменя решение по т. 55.I.1.2 от протокол № 27/05.11.2020г. на Пленума на ВСС.

III. Изпраща решението по т. I на административния ръководител на Районен съд гр. Петрич за сведение и изпълнение и на главния прокурор на Република България на разпореждане.
IV. ВНАСЯ предложението като редовна точка в следващото редовно заседание на Пленума на Висшия съдебен съвет.

8. ОТНОСНО: Проект на решение за разпределение на ползването на помещенията в административна сграда, находяща се в гр. Крумовград, пл. „България“ № 17 и ул. „Ал. Стамболийски“ № 1, ет. 2.
 Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо с вх. рег. № ВСС - 5617/24.08.2021г. от административния ръководител на Районен съд - Крумовград, с приложен съгласуван проект от административните ръководители на Районен съд - Крумовград, Окръжна прокуратура - Кърджали, началник на ОЗ „Охрана“ - Кърджали и за Служба по вписванията – Кърджали регионалния директор към Агенция по вписванията, с който се предоставя цялостно разпределение на ползването на помещенията в административната сграда Съдебна палата в гр. Крумовград, пл. „България“ № 17 и ул. „Ал. Стамболийски“ № 1

ПРЕДЛАГА на Пленума на Висшия съдебен съвет да вземе следното решение:

I.	 РАЗПРЕДЕЛЯ ползването на помещенията в административна сграда, находяща се в гр. Крумовград, пл. „България“ № 17, както следва:

За нуждите на Районен съд – Крумовград:

Приземен етаж:
1.	Стая № 1 - Складово помещение - площ 45 кв.м;
2.	Стая № 2 - Складово помещение - площ 20 кв.м;
3.	Стая № 3 - Архив - площ 36 кв.м;
4.	Стая № 4 - Сървърно помещение - площ 4 кв.м;
5.	Стая № 5 – Складово помещение - площ 24 кв.м;
6.  Стая № 6 - Котелно помещение - площ 13 кв.м;
7. Арестантско помещение  - 2 бр. с обща площ 4 кв.м.

Първи етаж:
1.	Стая № 1 - Председател на PC - Крумовград - площ 24 кв.м.;
2.	Стая № 2 - Деловодство - 2 канцеларии - площ 23,8 кв.м. и 15,6 кв.м.;
3.	Стая № 3 - Административен секретар - площ 11,5 кв.м.;
4.	Съдебна зала - площ 52 кв.м.;
5.	Санитарно помещение - площ 6,8 кв.м.

Втори етаж:
1.	Стая № 1 - Регистратура КИ - площ 8 кв.м.;
2.	Стая № 2 - Районен съдия - площ 22 кв.м.;
3.	Стая № 3 - ДСИ - площ 22.5 кв.м.;
4.	Стая № 4 - Системен администратор - площ 11,7 кв.м.;
5.	Стая № 5 - Съдебни секретари - площ 18,5 кв.м.;
6.	Стая № 6 - Главен счетоводител - площ 20 кв.м.;
7.	Санитарно помещение - площ 2 кв.м.

За изпълнение на функциите на ОЗ „Охрана“ – Кърджали при ГД  „Охрана“, ще  се ползва помещение, както следва :
 
Първи етаж:
1.	Дежурен пост – кабинка на ОЗ „Охрана“ – 2,8 кв.м. 

II.	РАЗПРЕДЕЛЯ ползването на помещенията в административна сграда, находяща се в гр. Крумовград, ул. „Ал Стамболийски“ № 1, ет. 2, както следва:

За нуждите на Районен съд – Крумовград: 

Втори етаж:
1.	Стая № 5 - Съдия по вписванията - площ 16,36 кв.м.

На Окръжна прокуратура Кърджали - За нуждите на Териториално отделение Крумовград към Районна прокуратура Кърджали:

Сутерен /приземен етаж/:
1.	Архивно помещение - площ 45,54 кв.м.

Втори етаж:
1.	Стая № 2 - Деловодство - площ 25 кв.м.;
2.	Стая № 3 - Кабинет прокурор - площ 18 кв.м.;
3.	Стая № 4 - Кабинет прокурори - площ 20 кв.м;
4.	Санитарно помещение - площ 10,7 кв.м.

За изпълнение на функциите на Служба по вписванията – Крумовград, към Агенция по вписванията, ще  се ползва помещение, както следва:

Втори етаж:
1.	Стая № 1 - Агенция по вписванията - площ 16,22 кв.м.

III. Изпраща решението на административния ръководител на Районен съд гр. Крумовград за сведение и изпълнение и на главния прокурор на Република България на разпореждане.
IV. ВНАСЯ предложението като редовна точка в следващото редовно заседание на Пленума на Висшия съдебен съвет.

Разни.

9. ОТНОСНО: Писма от административния ръководител на Районен съд – Враца с рег. № ВСС-12496/27.08.2021 г. - за осигуряване на средства за неотложен ремонт на помещение за архив и на средства за стелажи за помещението и писмо с рег. № ВСС-12496/24.09.2021 г. за настъпила авария от теч на тръба в помещението.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ и  Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. ПРИЕМА доклада на инж. Минчо Стаев - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
2. ПРИЕМА за необходимо и целесъобразно извършване на неотложен ремонт на помещение за архив в сградата на Районен съд – Враца (РС - Враца), на стойност 36 426,92 лв. с ДДС, съгласно представената от административния ръководител на РС - Враца икономически най-изгодна оферта.
Мотиви: С извършването на неотложния ремонт на помещението ще бъде предоставена възможност за съхранението на делата и архива на съда. Изпълнението на ремонта е неотложен по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

      Справка за отпуснатите средства на РС – Враца за периода 2016 г. – 2021 г.
година	Корекция на бюджета на ОСВ за извършване на текущ ремонт	Вид на текущия ремонт	
2016			
2017			
2018			
2019	7 367,00 лв.	Текущ ремонт на две работни помещения	
2020			
2021			

3. ПРИЕМА за необходимо и целесъобразно да бъдат доставени и монтирани стелажи в архивно помещение в РС - Враца на стойност 11 210,40 лв. с ДДС, съгласно представената от административния ръководител на РС - Враца икономически най-изгодна оферта. 
Мотиви: За правилното съхранение и опазване на архивни документи, съхранявани в сградата на РС – Враца, е необходимо обзавеждането на архивното помещение с нови стелажи, с което ще бъде облекчена работата на служителите и спазени стандартите за съхранение на документите. Доставката и монтажа на стелажите попада в обхвата на чл. 12 от Правилата.
4. ПРЕДЛАГА на Комисия „Бюджет и финанси“ към Пленума на Висшия съдебен съвет да коригира бюджета на РС - Враца със средства в размер на        36 426,92 лв. с ДДС, за извършване на неотложен ремонт на помещение за архив. Средствата да се осигурят от неразпределения резерв за непредвидени неотложни разходи по бюджета на съдебната власт.
5. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Враца със сумата от 11 210,40 лв. с ДДС за доставка и монтаж на стелажи в архивно помещение в сградата на РС – Враца. Средствата да се осигурят от неразпределения резерв за непредвидени неотложни разходи по бюджета на съдебната власт.
6. ИЗПРАЩА решението по т. 4 и т. 5 на Комисия „Бюджет и финанси“ към Пленума на Висшия съдебен съвет за действия по компетентност. 
7. УКАЗВА на административния ръководител на РС - Враца с цел минимизиране на последици от следващи аварии по сградата при констатирането им да предприеме мерки по завеждането на щета пред застрахователното дружество, с което ВСС има сключен договор.
8. ИЗПРАЩА решението на административния ръководител на РС – Враца за сведение.

10. ОТНОСНО: Проект на решение по предложение на административния ръководител на Административен съд – София – област за предоставяне на допълнителни работни помещения за нуждите на съда.
Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА доклада на Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.
2.	ПРИЕМА за сведение писмо peг. № ВСС - 13135/16.09.2021 г. от председателя на Административен съд – София – област /АССО/. 

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ